Diari Oficial de la Generalitat Valenciana


Sumari del DOGV 7308, del 02-07-2014 (2014/5949)

Notificació de la sentència i de la interlocutòria d'aclariment dictades en el procediment de mesures de fills extramatrimonials número 463/2013.
-------------------------------------------------------------------------------------------------------------------------------------------------

### Dades del document

Número de DOGV
:   7308

Data del DOGV
:   02-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5949


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència i de la interlocutòria d'aclariment dictades en el procediment de mesures de fills extramatrimonials número 463/2013. [2014/5949]  
Francisco Javier García Navarro, secretari del Jutjat de Primera Instància número 6 d'Elx, faig saber que en el procediment de mesures de fills extramatrimonials que es tramita en este Jutjat de Primera Instància número 6 d'Elx, a instància de Maritza Cleopatra Peralta contra Jhinsop Gonzalo Salazar Cabrera, s'ha dictat sentència, amb data 14 de maig de 2014, i interlocutòria de rectificació, de 29 de maig de 2014, la dispositiva de la qual, literalment, és la següent:  
  
«Estime parcialment la demanda presentada per la procuradora Verónica Arjona Peral, en nom i representació de Maritza Cleopatra Peralta Pacheco, contra Jhinsop Gonzalo Salazar Cabrera, per la qual cosa:  
1. S'aproven les següents mesures definitives:  
1.1. L'exercici de la pàtria potestat sobre la menor, C. I. S. P., serà exclusiu de la mare, Maritza Cleopatra Peralta Pacheco. L'exercici exclusiu de la pàtria potestat implica l'adopció per la mare de totes les decisions rellevants que afecten la seua filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o canvi de centre o model educatiu o activitats extraescolars a realitzar; l'autorització de qualsevol intervenció quirúrgica, tractament mèdic no banal o tractament psicològic, tant si comporta algun gasto com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com el mode de dur-lo a terme, sense que respecte d'això tinga prioritat el progenitor amb qui es trobara la menor en el moment de ser realitzat; el canvi de domicili i l'autorització per a l'eixida del territori nacional.  
  
1.2. S'atorga a Maritza Cleopatra Peralta Pacheco el règim de convivència amb la seua filla menor.  
1.3. No s'establix règim de cap relacions en favor del progenitor no convivent, Jhinsop Gonzalo Salazar Cabrera.  
1.4. Jhinsop Gonzalo Salazar Cabrera haurà de satisfer, des de la data de presentació de la demanda (mensualitat.03.2013) i amb caràcter mensual (12 mensualitats anuals), en concepte de gastos ordinaris d'atenció a la seua filla, T. S., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.   
L'anterior import haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur. Esta actualització es produirà de manera automàtica, sense necessitat de requeriment previ i considerant, com a data inicial per a l'actualització, el mes i any en què es fixa, i, com a data final, el mateix mes de l'any en què s'actualitza. Este càlcul el permet l'opció Vol actualitzar una renda- la pàgina web de l'Institut Nacional d'Estadística.   
  
L'impagament de la contribució als gastos d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
A més, ambdós progenitors hauran de satisfer la mitat dels gastos extraordinaris de la seua filla.  
2. No es condemna a costes cap de les parts.  
Contra esta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures disposades (art. 774.5 LEC) i que haurà d'interposar-se, si és el cas, davant d'este mateix jutjat en el termini dels 20 dies següents a la seua notificació (art. 455 i 458 LEC).  
L'admissió del recurs exigix que quan s'hi interpose s'haja consignat la quantitat de 50 euros en el compte de depòsits i consignacions d'este jutjat (compte del Banco Santander número 0706 0000 02 0463 13). També es pot realitzar la consignació per mitjà de transferència al número de compte 0049 3569 92 7700823731 i s'ha d'indicar en el caseller d'observacions el número 0706 0000 02 0463 13. Queden eximits de la constitució del depòsit per a recórrer-hi aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Així, esta és la meua sentència, que pronuncie, mane i firme».  
«Part dispositiva  
Es rectifica la Sentència de 14 de maig de 2014, en el sentit que en la dispositiva, apartat 1.4, on es diu: ?T. S.-; ha de dir: ?C. I.-.  
Mode d'impugnació: contra esta resolució no podrà interposar-se cap recurs, sense perjuí dels recursos que procedisquen, si és el cas, contra la resolució a què es referix la sol·licitud d'aclariment.  
Ho mana i firma el jutge. En done fe».  
  
Atés que es desconeix el domicili o residència actuals de la part demandada, s'ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència a la persona demandada rebel, Jhinsop Gonzalo Salazar Cabrera.  
  
Elx, 24 de juny de 2014.- El secretari judicial: Francisco Javier García Navarro.